ΓΡΑΠΤΗ ΕΡΩΤΗΣΗ P-0022/00

υποβολή: Bertel Haarder (ELDR) προς την Επιτροπή

(13 Ιανουαρίου 2000)

Θέμα: Κοινό μητρώο δακτυλικών αποτυπωμάτων Eurodac

Λαμβάνονταςπόψη τη στάση της Δανίας ως προς τη συνεργασία σε δικαστικά θέματα (συμφωνία του Εδιμβούργου), μπορεί η Επιτροπή να επιβεβαιώσει ή να διαψεύσει ότι η Δανία έχει τη δυνατότητα να συμμετάσχει στο μητρώο δακτυλικών αποτυπωμάτων Eurodac;

Μπορεί η Επιτροπή να ανακοινώσει ποιες προϋποθέσεις οφείλει η Δανία να πληροί εάν επιδιώξει να συμμετάσχει στο Eurodacπό ίσους όρους με ταπόλοιπα κράτη μέλη;

Μπορεί η Επιτροπή να επιβεβαιώσει επίσης ότι η Δανία δεν μπορεί να συμμετάσχει στη συνεργασία στο πλαίσιο του Eurodac παρά μόνον εφόσον δεχθεί πλήρως τη δικαιοδοσία του Δικαστηρίου Ε.Ε.;

Απάντηση του κ. Vitorino εξ ονόματος της Επιτροπής

(29 Φεβρουαρίου 2000)

Η νομική βάση της πρότασης της Επιτροπής για τη θέσπιση του κανονισμού Eurodac(1) είναι ο τίτλος IV της συνθήκης ΕΚ. Στη συνθήκη του Άμστερνταμ περιλαμβάνεται πρωτόκολλο για τη θέση της Δανίας, το οποίο διέπει τη θέση της Δανίας όσον αφορά τα μέτρα που προτείνονται δυνάμει του τίτλου IV(2).

Το άρθρο 1 του πρωτοκόλλου ορίζει ότι η Δανία δεν συμμετέχει στη θέσπιση των μέτρων που προτείνονται βάσει του τίτλου IV. Το άρθρο 2 ορίζει ότι κανένα μέτρο που εγκρίνεται βάσει του τίτλου IV δεσμεύει ή εφαρμόζεται στη Δανία. Συνεπώς, βάσει των διατάξεων της συνθήκης όπως εφαρμόζονται επί του παρόντος, η Δανία δεν θα συμμετάσχει στη θέσπιση του κανονισμού Eurodac και δεν θα δεσμεύεται από τις διατάξεις αυτού.

Το άρθρο 5 του πρωτοκόλλου αναφέρεται στη θέση της Δανίας σχετικά με τις προτάσεις ή πρωτοβουλίες που στηρίζονται στο κεκτημένο του Σένγκεν δυνάμει των διατάξεων του τίτλου IV της συνθήκης. Παρέχει τη δυνατότητα στη Δανία να αποφασίζει την εφαρμογή στο εθνικό της δίκαιο μιας απόφασης του Συμβουλίου που στηρίζεται στο κεκτημένο του Σένγκεν, και, εφόσον το πράξει, να δημιουργήσει μια διεθνούς δικαίουποχρέωση μεταξύ της Δανίας και των κρατών του Σένγκεν(3) και, όπου ισχύει, του Ηνωμένου Βασιλείου και της Ιρλανδίας. Το σχέδιο κανονισμού Eurodac δεν είναι πάντως δυνατόν να θεωρηθεί ως πρωτοβουλία βασιζόμενη στο κεκτημένο του Σένγκεν και, επομένως, το άρθρο 5 δεν είναι εφαρμοστέο.

Το άρθρο 7 του πρωτοκόλλου παρέχει στη Δανία τη δυνατότητα, σύμφωνα με τις συνταγματικές της απαιτήσεις, να γνωστοποιήσει στα λοιπά κράτη μέλη ότι δεν επιθυμεί πλέον να επωφελείται του συνόλου ή μέρους των διατάξεων του πρωτοκόλλου, οπότε θα πρέπει να εφαρμόσει πλήρως όλα τα σχετικά ισχύοντα μέτρα. Μέχρι στιγμής, η Δανία δεν έχει ανακοινώσει ότι προτίθεται να κάνει χρήση της προαναφερόμενης διαδικασίας. Πάντως, η χρησιμοποίηση του μηχανισμού του άρθρου 7 θα μπορούσε να επιτρέψει στη Δανία να συμμετάσχει στο Eurodac όπως τα λοιπά κράτη μέλη.

Το Συμβούλιο συνέταξε ένα σχέδιο δήλωσης στον κανονισμό Eurodac στην οποία εκφράζει το ενδιαφέρον του για τη σύναψη συμφωνίας μεταξύ της Κοινότητας και της Δανίας, παρέχοντας στη χώρα αυτή τη δυνατότητα να συμμετάσχει στη λειτουργία του συστήματος Eurodac, χωρίς να θίγεται το πρωτόκολλο σχετικά με τη θέση

της Δανίας. Η Επιτροπή εξετάζει αν ένας μηχανισμός για τη συμμετοχή της Δανίας με βάση συμφωνία μεταξύ της Κοινότητας και της προαναφερόμενης χώρας συνάδει πλήρως με τις διατάξεις των συνθηκών, συμπεριλαμβανομένου του πρωτοκόλλου σχετικά με τη θέση της Δανίας. Τούτο απαιτεί σημαντική νομική ανάλυση και, αναμφισβήτητα, πρόκειται για μια κατάσταση άνευ προηγουμένου. Πάντως, οιαδήποτε προσέγγιση που θα έθετε τη Δανία σε θέση μη ισότιμη με εκείνη των λοιπών κρατών μελών, για παράδειγμα σε σχέση με τη δικαιοδοσία του Δικαστηρίου, θα ήταν απαράδεκτη. Η Επιτροπή συνεχίζει να μελετά το θέμα αυτό.

(1) Πρόταση κανονισμού (ΕΚ) του Συμβουλίου σχετικά με τη θέσπιση του συστήματος «Eurodac» για την αντιπαραβολή των δακτυλικών αποτυπωμάτων των αιτούντων άσυλο και ορισμένων άλλων αλλοδαπών, COM(1999)260 τελικό, Βρυξέλλες, 26.5.1999.

(2) Πρωτόκολλο σχετικά με τη θέση της Δανίας, το οποίο είναι προσαρτημένο στη συνθήκη για την ίδρυση της Ευρωπαϊκής Κοινότητας και στη συνθήκη για την Ευρωπαϊκή Ένωση.

(3) Τα κράτη που αναφέρονται στο άρθρο 1 του πρωτοκόλλου για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης.